Държавен вестник, бр. 62, 2011 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  62
(5) Предварителното разгръщане по ал. 1 се 
извършва, когато по външни признаци може да 
се определи основното направление на развитие 
на произшествието, и включва подготовка на 
оборудването и изясняване на обстановката от 
ръководителя на място.
(6) Пълното разгръщане по ал. 1 в зависимост 
от обстановката на произшествието може да се 
извърши веднага с пристигането на силите и 
средствата, като същото се предхожда от под­
готовка за развръщане или от предварителното 
развръщане.
(7) Пълно разгръщане се извършва незабавно, 
когато обстановката на произшествието е ясна 
или на пристигналите сили е поставена задача.
(8) При пълното разгръщане силите и сред­
ствата се разполагат така, че:
1. да не възпрепятстват въвеждането на 
пристигащите допълнителните сили и средства;
2. да осигуряват възможност за бързо съ­
средоточаване и прегрупиране;
3. да не затрудняват движението и не създават 
предпоставки за пътнотранспортни произшест­
вия в района на произшествието, като пожарната 
техника се обозначава съгласно изискванията 
на Закона за движението по пътищата;
4. пожарната техника се установява, а 
оборудването се поставя на място, удобно за 
принудителна евакуация.
Чл. 36. (1) При наличие на застрашени или 
пострадали хора на мястото на произшествието 
се изпращат специализирани екипи от сектор/
група СД, РСПБЗН или УПБЗН при ОУПБЗН/
СУПБЗН за оказване на медицинска помощ 
съобразно тяхната компетентност до пристигане 
на екипите от центровете за спешна медицин­
ска помощ.
(2) Транспортирането на пострадалите до 
лечебните заведения се организира от ръково­
дителя на място и се осъществява с техника 
на центровете за оказване на спешна медицин­
ска помощ, на МВР или с други транспортни 
средства, собственост на физически или юри­
дически лица.
Чл. 37. (1) При разузнаването и развръщането 
на силите и средствата на произшествието при 
необходимост се извършва и спасяване на хора.
(2) За осигуряване спасяването на хора се 
използват технически и гасителни средства, 
когато пътищата за евакуация са прекъснати 
или могат да бъдат прекъснати. 
(3) Когато наличните сили и средства са 
недостатъчни за едновременното спасяване 
на хора и ликвидиране на произшествието, 
приоритетно се спасяват хората.
(4) При спасяване и евакуация на хора от 
сгради (лечебни заведения, театри, училища, 
детски градини и др.) за съдействие се привлича 
обслужващият ги персонал.
Чл. 38. (1) Разсредоточаването на материални 
и културни ценности, както и на имущество 
се извършва по преценка на ръководителя на 
място, когато е:
1. невъзможно да се защитят по друг начин;
2. необходимо за ограничаване разпростра­
нението на произшествието;
3. налице възможна опасност от срутване 
на конструкции.
(2) С предимство се разсредоточават опасни 
машини, апарати и прибори, уникални култур­
ни ценности, рискови вещества и материали, 
като се спазват изискванията за осигуряване 
на безопасност и здраве.
(3) Имущество се складира на подходящи 
места, като за охраната му се иска съдействието 
на полицейските органи.
(4) За евакуирането на животни се привлича 
обслужващият ги персонал, като за охраната им 
се иска съдействието на полицейските органи.
Чл. 39. Едновременно с пожарогасителни­
те действия се вземат мерки за отдимяване 
и отстраняване на нагретите газове от поме­
щенията чрез отваряне или разкъртване на 
врати, прозорци, включване или изключване 
на вентилационни инсталации, както и чрез 
използване на специални технически средства.
Чл. 40. (1) Разкъртване и разглобяване на 
конструкции се извършва с цел:
1. осигуряване на пътища за евакуация на 
хора, животни, имущество, материали и кул­
турни ценности;
2. откриване скрити огнища на горене;
3. откриване на скрити източници на опас­
ност; 
4. най-рационално използване на силите и 
средствата;
5. създаване на зони за ограничаване и 
ликвидиране на произшествия;
6. отдимяване на помещения;
7. ликвидиране на опасност от срутване.
(2) Мястото и обемът на работата по раз­
къртването и разглобяването на конструкции 
се определят от ръководителя на място след 
вземане на съответните мерки за безопасност, 
като се осигуряват и средства за гасене.
(3) В случаите, когато се налага спускане 
на конструкции и материали от височина, ръ­
ководителят на място задължително:
1. назначава пост за безопасност;
2. определя зоната за безопасност и разпо­
режда обозначаване на нейните граници;
3. разпорежда ограничаване на достъпа на 
хора;
4. организира освобождаване на терена от 
уреди и съоръжения, шлангови линии, пожарни 
стълби и други при едновременно извършване 
на различни дейности;
5. взема мерки срещу падане на предмети 
върху газопроводи, съоръжения от електро­
преносната и електроразпределителната мрежа, 
открити комуникации на топлопреносната мре­
жа, телефонни проводници, балкони, навеси и 
върху други издадени части от сгради.
Чл. 41. (1) Произшествието се счита за 
ограничено, когато са отстранени основните 
предпоставки за последващо развитие.